LISTA PROVISIONAL DE PERSOAS ADMITIDAS E EXCLUÍDAS, E APERTURA DO CONCURSO, DO PROCESO SELECTIVO DE CATRO PRAZAS DE AUXILIAR DE ADMINISTRACIÓN XERAL CORRESPONDENTE Á CONVOCATORIA DE FUNCIONARIZACIÓN DO SERVIZO DO ORAL
ADMINISTRACIÓN LOCAL — Provincial — Deputación Provincial (Persoal, oposicións, 03/12/2020)

EXPEDIENTE: 2020048978 ASUNTO: Lista provisional de persoas admitidas e excluídas, e apertura do concurso, do proceso selectivo de catro prazas de auxiliar de administración xeral correspondente á convocatoria de funcionarización de oitenta e seis postos de traballo de persoal laboral fixo adscrito ao Servizo do ORAL da Deputación de Pontevedra TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.212, 3 de novembro de 2020, correspondente á convocatoria oitenta e seis prazas de persoal funcionario da Deputación Provincial de Pontevedra para levar a cabo á adaptación ó réxime funcionarial do persoal laboral fixo do Servizo Oral, RESOLVO aprobar a lista provisional de persoas aspirantes admitidas e excluídas, e apertura do concurso, no proceso de selección de catro prazas de Auxiliar de Administración Xeral, encadradas na escala de Administración xeral, subescala auxiliar, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Tras esta publicación, as persoas inscritas recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase por medios electrónicos a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na Sede electrónica da Deputación de Pontevedra, https://sede.depo. gal. O prazo para presentar as solicitudes será de dous días hábiles, contados a partir do día seguinte ao da publicación da lista provisional de persoas aspirantes admitidas e excluídas, que se publicará no BOPPO, na Sede electrónica e no taboleiro de anuncios da Deputación, de conformidade co establecido no artigo 45 da LPACAP. Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para a presentación das solicitudes a través do rexistro electrónico a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e os certificados electrónicos (incluído o DNIe).